turjo4nis/wikipedia-bn-dump-20250701 huggingface dataset:
শিখা জোশী

শিখা জোশী ছিলেন একজন ভারতীয় অভিনেত্রী, মডেল এবং ধ্রুপদী নৃত্যশিল্পী।

যৌন হয়রানির অভিযোগ 
শিখা জোশী অভিযোগ করেছিলেন যে ২০০৬ সালে তাঁর স্তন ইমপ্লান্ট সার্জারি করা ডাঃ বিজয় শর্মা ২০১১ সালে তাঁকে যৌন নির্যাতন করেছিলেন। ডাক্তার তাঁর মৃত্যুর পর থেকে ২০ মে পর্যন্ত নিখোঁজ ছিলেন, তাঁকে পাওয়ার পর মুম্বাই পুলিশ তাঁর কাছ থেকে একটি বিবৃতি নথিবদ্ধ করে।

২০১৩ সালের নভেম্বরে, শিখা জোশী এবং তাঁর ভাই বিশেষ জোশীকে আন্ধেরিতে বিজয় শর্মার বাসভবনে পাথর ছোঁড়ার অভিযোগে গ্রেপ্তার করা হয়েছিল, কিন্তু পরে তাঁদের জামিনে মুক্তি দেওয়া হয়েছিল। একজন পুলিশ কর্মকর্তার মতে, পাথর ছোঁড়ার ঘটনার সাথে সম্পর্কিত শিখা যোশীর ২০১৫ সালের ২৪শে মে তারিখে আদালতে হাজির হওয়ার কথা ছিল।

মৃত্যু 
২০১৫ সালের ১৬ই মে তারিখে সন্ধ্যায়, ৪০ বছর বয়সী শিখা জোশী মুম্বাইয়ের ভারসোভায় নিজের ফ্ল্যাটের বাথরুমে রান্নাঘরের ছুরি দিয়ে গলা কেটে আত্মহত্যা করেন। তাঁর গলায় তিনটি ছোট কাটা এবং একটি বড় কাটা ছিল। ঘটনার সময় ফ্ল্যাটে শিখা যোশীর সাথে উপস্থিত ছিলেন ফ্ল্যাটের মালিক মধু ভারতী, মধুর প্রেমিক রিয়াজ পাঠান এবং বন্ধু পুষ্প পারমার। মধু ভারতী পারমারের মোবাইল ফোনে জোশীর শেষ মুহূর্তগুলি রেকর্ড করেছিলেন যেখানে জোশী তাঁর আত্মহত্যার সিদ্ধান্তের জন্য ডঃ [বিজয়] শর্মা এবং "অনেক বিবাহিত পুরুষ" দায়ী বলে উল্লেখ করেছিলেন। বার্তাটি রেকর্ড করার পর, তাঁরা মধুর প্রেমিক রিয়াজ পাঠানকে ফোন করেন, যিনি ১০ মিনিট পরে ঘটনাস্থলে আসেন। এর পর জোশীকে কাছের একটি হাসপাতালে নিয়ে যাওয়া হয়। একজন কর্মকর্তার মতে, গলা কেটে ফেলার এক ঘন্টারও বেশি সময় পরে শিখা জোশীকে হাসপাতালে নিয়ে যাওয়া হয়েছিল। হাসপাতাল কর্তৃপক্ষ জানিয়েছিল যে "অতিরিক্ত রক্তপাত" তাঁর মৃত্যুর কারণ।

বিতর্ক
শিখা জোশীর পরিবার বিশ্বাস করে যে এটি একটি খুনের ঘটনা এবং তারা সিবিআই তদন্তের জন্য আবেদন করে। অন্যদিকে বলা হয়েছে যে শিখা জোশীর কথিত আত্মহত্যার কারণ তার আর্থিক সমস্যা এবং কাজের অভাব।

চলচ্চিত্র তালিকা 

 বিএ পাস (২০১৩)

তথ্যসূত্র

বহিঃসংযোগ 

 

২০১৫-এ আত্মহত্যা
১৯৭৬-এ জন্ম
মুম্বইয়ের অভিনেত্রী
মুম্বইয়ের নারী মডেল
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
২০১৫-এ মৃত্যু
টেসা জোসেফ

টেসা জোসেফ হলেন একজন ভারতীয় মডেল-অভিনেত্রী যিনি মালয়ালম চলচ্চিত্র এবং টেলিভিশনে কাজ করেন। ২০০৩ সালে পাত্তালম  চলচ্চিত্রের মাধ্যমে তিনি অভিনয়ে আত্মপ্রকাশ করেন।

প্রাথমিক এবং ব্যক্তিগত জীবন 
এম কে জর্জ এবং আচিম্মার ঘরে জন্মগ্রহণকারী টেসা কাঞ্জিরাপ্পালীর আনাক্কালের সেন্ট অ্যান্টনি'স পাবলিক স্কুল এবং জুনিয়র কলেজে পড়াশোনা করেছেন। তিনি নতুন দিল্লির মাতার দেইতে তাঁর প্রাথমিক শিক্ষা শেষ করেন এবং কোচিনের সেন্ট তেরেসা কলেজে তাঁর কলেজ শিক্ষা শেষ করেন।

কর্মজীবন 
২০০৩ সালে লাল জোস পরিচালিত "পাত্তালম" চলচ্চিত্রে মম্মুট্টীর বিপরীতে নায়িকা হিসেবে তাঁর অভিষেক ঘটে।

কৈরালি টিভিতে জনপ্রিয় টিভি অনুষ্ঠান হ্যালো গুড ইভিনিং সফলভাবে উপস্থাপনা করার সময় লাল জোস তাঁকে বেছে নিয়েছিলেন। আত্মপ্রকাশের পর তিনি চলচ্চিত্র থেকে বিরতি নিয়েছিলেন, যদিও তিনি টিভি অনুষ্ঠান এবং টিভি বিজ্ঞাপনে সক্রিয় ছিলেন।  তিনি ২০১৫ সালে বালচন্দ্র মেননের "নজান সংবিধানম চেয়ুম" চলচ্চিত্রে একজন সাংবাদিকের ভূমিকায় অভিনয় করে চলচ্চিত্র জগতে ফিরে আসেন। এরপর তিনি "রাজাম্মা" চরিত্রে অভিনয় করেন, "রাজাম্মা @ইয়াহু" চলচ্চিত্রে। তিনি ভি এম ভিনু পরিচালিত "মরুপদী" সিনেমায় একজন আইনজীবী অ্যাডভোকেট অনু জি নায়ারের ভূমিকায় এবং প্রমোদ গোপালের "গোল্ডকয়েনস" ছবিতে দুটি প্রধান চরিত্রের মা সুজাতার ভূমিকায় অভিনয় করেছিলেন, দুটি ছবিই যথাক্রমে ২০১৬ এবং ২০১৭ সালে মুক্তি পেয়েছিল।

চলচ্চিত্র তালিকা

চলচ্চিত্র

টেলিভিশন

তথ্যসূত্র 

জীবিত ব্যক্তি
মালয়ালম টেলিভিশন অভিনেত্রী
ভারতীয় টেলিভিশন উপস্থাপক
ভারতীয় টেলিভিশন উপস্থাপিকা
২১শ শতাব্দীর ভারতীয় অভিনেত্রী
কোট্টায়মের অভিনেত্রী
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী
তানভি ঠক্কর

তানভী ঠক্কর একজন ভারতীয় টেলিভিশন অভিনেত্রী। তিনি মূলত হিন্দী টেলিভিশন ধারাবাহিকে অভিনয় করেন। তিনি স্টার ওয়ান চ্যানেলের ইয়ে ইশক হায়ে ধারাবাহিকে প্রিয়াঙ্কার চরিত্রে এবং মিলে জব্ হম তুম ধারাবাহিকে ইশিকার চরিত্রে অভিনয় করেছেন। পরে তিনি লাইফ ওকে চ্যানেলেরসর্বগুণ সম্পন্ন ধারাবাহিকে দীপ্তি চরিত্রে অভিনয় করেন। তিনি স্টার ওয়ান চ্যানেলের জনপ্রিয় ধারাবাহিকপ্যার কি ইয়ে এক কাহানি -তে মায়া চরিত্রে অভিনয় করেছিলেন।

ব্যক্তিগত জীবন 
তানভী ঠক্কর একজন গুজরাটি। তার পরিবার চেন্নাইতে থাকে। তিনি উটিতে তার স্কুলজীবন সম্পন্ন করেছেন এবং তারপর স্নাতক ডিগ্রি অর্জনের জন্য তিনি চেন্নাই চলে যান। অভিনয় জগতে ভবিষ্যত গড়ার লক্ষ্যে তানভী মুম্বাই চলে আসেন।  তিনি এক দুসরে সে করতে হ্যায় প্যার হম ধারাবাহিকে কাজ করেছিলেন যেখানে তার সহ-অভিনেতা ছিলেন আদিত্য কাপাডিয়া। ২০১৩ সালের ২৪ ডিসেম্বর তারিখে তানভি ও আদিত্য বাগদান সম্পন্ন হয়। ২০২১ সালের ১৬ ফেব্রুয়ারি তারিখে আদালতের মাধ্যমে তাদের আইনত বিয়ে সম্পন্ন হয়।  ১লা জানুয়ারী, এই দম্পতি ইনস্টাগ্রাম সমাজ মাধ্যমে তাদের গর্ভাবস্থার কথা ঘোষণা করেন।

কর্মজীবন 
যুবা মহলে জনপ্রিয় স্টার ওয়ানের ধারাবাহিক মিলে জব হাম তুম -এ ইশিকার ভূমিকায় অভিনয়ের মাধ্যমে ঠক্কর অভিনয় জগতে আত্মপ্রকাশ করেন। এরপর তিনি একাধিক ধারাবাহিকে গুরুত্বপূর্ন পার্শ্বচরিত্র এবং স্বল্প দৈর্ঘ্যের চরিত্রে অভিনয় করেন। ততকালীন যুবসমাজে বহু জনপ্রিয় স্টার ওয়ান চ্যানেলের ধারাবাহিক প্যার কি ইয়ে এক কাহানি -তে তিনি এক গুরুত্বপূর্ন পার্শ্ব চরিত্র মায়ার ভূমিকায় অভিনয় করেছিলেন। তিনি লাইফ ওকে চ্যানেলের বহু হামারি রজনী কান্ত ধারাবাহিকে শর্মিলার চরিত্রে অভিনয় করে জনপ্রিয়তা পান। টিভি বিবি অর ম্যায়  নামক টিভি ধারাবাহিকে তিনি বিন্দ্যা নামের একজন অহংকারী আত্মকেন্দ্রিক টিভি নায়িকার চরিত্রে অভিনয় করেন।

টেলিভিশন

তথ্যসূত্র 

চেন্নাইয়ের অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
জন্মের বছর অনুপস্থিত (জীবিত ব্যক্তি)
ভারতীয় ধারাবাহিক নাটকের অভিনেত্রী
মুম্বইয়ের অভিনেত্রী
জীবিত ব্যক্তি
নিশিগন্ধা ওয়াড

নিশিগন্ধা ওয়াড একজন ভারতীয় চলচ্চিত্র ও টেলিভিশন অভিনেত্রী, সমাজ বিজ্ঞানী এবং লেখিকা। তিনি নব্বইয়ের দশকের মারাঠি সিনেমা জগতে অভিনেত্রী হিসাবে সুপরিচিত ছিলেন। তিনি মারাঠি সিনেমা জগতের বাইরেও কাজ করেছেন। তিনি অনেক হিন্দী সিনেমা ও টেলিভিশন ধারাবাহিকে গুরুত্বপূর্ন চরিত্রে অভিনয় করেছেন।

জীবনের প্রথমার্ধ 
নিশিগন্ধা মুম্বাই বিশ্ববিদ্যালয় থেকে সমাজে নারীর পরিবর্তনশীল ভূমিকা — মারাঠি ও ব্রিটিশ থিয়েটারের প্রতিচ্ছবি (১৯৭০-১৯৯০) শীর্ষক একটি গবেষণাপত্রে কাজ করেন এবং এই গবেষনাপত্রে কাজ করে তিনি ডক্টরেট ডিগ্রি অর্জন করেন।

অভিনয় জীবন
নিশিগন্ধা ওয়াড একজন গুণী ভারতীয় অভিনেত্রী, যিনি হিন্দি ও মারাঠি দুই ভাষাতেই সমান দক্ষতায় অভিনয় করেছেন। তাঁর চলচ্চিত্রজীবনের শুরু ১৯৮৯ সালে হিন্দি ছবি সলিম লাংড়ে পে মত রো দিয়ে, যেখানে তিনি আনিস চরিত্রে অভিনয় করেন। এরপর ১৯৯০ সালে মারাঠি চলচ্চিত্র শেজারী শেজারী এবং একা পেক্ষা এক -এ অভিনয় করেন। ১৯৯১ থেকে ১৯৯৪ সালের মধ্যে তিনি একাধিক হিন্দি ও মারাঠি ছবিতে অভিনয় করেন যাদের মধ্যে উল্লেখযোগ্য হলো বন্ধন, প্রতিকার, অনুরাধা, গৃহপ্রবেশ, ওয়াজভা রে ওয়াজভা, শিব্রায়াচি শুন তারারানী, প্রেমাঙ্কুর, বজরংচা কামাল ইত্যাদি। বিশেষ করে ঐতিহাসিক চরিত্র তারাবাই হিসেবে তাঁর অভিনয় প্রশংসিত হয়।
১৯৯৭ থেকে ২০০৩ পর্যন্ত তিনি দাদাগিরি, সান্ধ্যযুগ, মানুষ, পত্রাখিন, হৃদয়স্পর্শী প্রভৃতি ছবিতে অভিনয় করেন।
২০০৪ সালে আবালাচি সাভলি, ২০১০ সালে শাপিত, ২০১৪-তে সাত লোটা পান সাংলা খোটা, এবং ২০১৬-তে প্রেম কাহানি এক লাপলেলি গোশ্ঠ ছবিতে অভিনয় করেন। ২০১৭ সালে তিনি রেস থ্রী ছবিতে সুমিত্রা রাঞ্চোড সিং চরিত্রে অভিনয় করেন।

তার দীর্ঘ চলচ্চিত্রজীবনে নিশিগন্ধা ওয়াড প্রায় ৫০টিরও বেশি ছবিতে অভিনয় করেছেন এবং নানাধরনের চরিত্রে নিজেকে প্রমাণ করেছেন।

চলচ্চিত্র তালিকা

চলচ্চিত্র

টেলিভিশন

তথ্যসূত্র 

২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
২০শ শতাব্দীর ভারতীয় লেখিকা
ভারতীয় অ-কল্পকাহিনী লেখিকা
২০শ শতাব্দীর ভারতীয় অ-কল্পকাহিনী লেখক
মুম্বই বিশ্ববিদ্যালয়ের প্রাক্তন শিক্ষার্থী
মারাঠি টেলিভিশন অভিনেত্রী
মারাঠি চলচ্চিত্র অভিনেত্রী
হিন্দি টেলিভিশন অভিনেত্রী
হিন্দি চলচ্চিত্র অভিনেত্রী
ভারতীয় ধারাবাহিক নাটকের অভিনেত্রী
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
১৯৬৯-এ জন্ম
উদ্ধৃতি শৈলীতে মারাঠি ভাষার উৎস (mr)
অনিতা উদীপ

অনিতা উদীপ একজন ভারতীয় চিত্রনাট্যকার এবং পরিচালক, যিনি তামিল এবং ইংরেজি ভাষার ছবিতে কাজ করেছেন।

কর্মজীবন 
অনিতা প্রথমে চেন্নাইতে ইঞ্জিনিয়ারিং ডিগ্রি অর্জন করেন, তারপর লস অ্যাঞ্জেলেসের লয়োলা মেরিমাউন্ট বিশ্ববিদ্যালয়ে তিন বছরের জন্য ফিল্ম এবং টিভি প্রোডাকশনে স্নাতকোত্তর ডিগ্রি অর্জনের জন্য ভর্তি হন। মার্কিন যুক্তরাষ্ট্রে থাকাকালীন, অনিতা ফ্লাওয়ারি থর্ন এবং ওমের মতো কয়েকটি স্বল্পদৈর্ঘ্যের চলচ্চিত্র তৈরি করেছিলেন, একই সাথে তিনি স্টিভেন স্পিলবার্গের বিজ্ঞান কল্পকাহিনী মিনিসিরিজ টেকেন (২০০২) -এর জন্য ইন্টার্ন হিসেবেও কাজ করেছিলেন। ভারতীয় চলচ্চিত্র শিল্পের প্রতি অনিতার প্রবল আগ্রহ ছিল এবং ভারতে ফিরে আসার পর তিনি প্রাথমিকভাবে তামিল ছবিতে গায়িকা হিসেবে কাজ করেছিলেন। তাঁর প্রাথমিক গানগুলির মধ্যে ছিল ডি ইমানের তামিল স্ল্যাশার (লোমহর্ষক চলচ্চিত্র) ছবি হুইসল (২০০৩) এর অ্যালবাম "আজাগিয়া অসুর", যেটি তুমুল জনপ্রিয়তা পায়। তিনি একটি তামিল পপ অ্যালবাম মুগাঙ্গালও প্রযোজনা করেছিলেন।

২০০৩ সালে, ২৫ বছর বয়সে, অনিতা তাঁর প্রথম পূর্ণদৈর্ঘ্য চলচ্চিত্র পরিচালনা করার সিদ্ধান্ত নেন এবং পরবর্তীতে তাঁর হোম প্রোডাকশন স্টুডিও এনভিআইজেড এন্টারটেইনমেন্টের জন্য ইংরেজি ভাষার চলচ্চিত্র নক নক, আই'ম লুকিং টু ম্যারি নির্মাণ করেন। অভিনেতা রতি অরুমুগম এবং সুহাস আহুজা অভিনীত এই ছবিটি তৈরি করেছেন চিত্রগ্রাহক প্রীতা জয়রামন ও সঙ্গীত রচয়িতা মহেশ শঙ্কর সহ একটি তরুণ দল। পরে তিনি পেন্টামিডিয়ার জন্য অ্যানিমেটেড ছবি গালিভার্স ট্র্যাভেল পরিচালনা করেন এবং ছবিটি অস্কার পুরস্কারে সেমিফাইনালের জন্য সংক্ষিপ্ত তালিকাভুক্ত হয়।

অনিতা ভারতীয় ভাষার চলচ্চিত্র নির্মাণের মাধ্যমে চলচ্চিত্রের প্রতি তাঁর আগ্রহ অব্যাহত রাখেন এবং সঞ্জীব ও রিয়া বামনিয়াল অভিনীত তামিল কলেজ নাটক কুলির ১০০° (২০০৯)-এর রচনা, প্রযোজনা এবং পরিচালনা করেন। চিত্রনাট্যটি উটির একটি বোর্ডিং স্কুলের ধনী কলেজ পড়ুয়াদের জীবনের উপর ভিত্তি করে তৈরি হয়েছিল। ছবিটির জনপ্রিয় সঙ্গীত অ্যালবামের কারণে মুক্তির আগে এটি ব্যাপক প্রচারণা লাভ করে, তবে বক্স অফিসে গড় আয় করে।

এরপর অনিতা অভিনেত্রী ওভিয়ার সাথে ৯০এমএল (২০১৯) চলচ্চিত্রে কাজ করেন, যেটি তামিল চলচ্চিত্রে ঐতিহাসিকভাবে নিষিদ্ধ বিষয়গুলি নিয়ে কাজ করার জন্য মুক্তির আগেই প্রচার লাভ করে। বিতর্ক এবং নেতিবাচক পর্যালোচনা সত্ত্বেও, ছবিটি বাণিজ্যিকভাবে খুব ভালো ব্যবসা করে এবং বক্স অফিসে জনপ্রিয় হয়।

ব্যক্তিগত জীবন 
অনিতা বিবাহ করেছেন উদীপকে এবং তাঁদের দুটি ছেলে রয়েছে।

চলচ্চিত্র তালিকা

ডিসকোগ্রাফি

তথ্যসূত্র

বহিঃসংযোগ 

 

২১শ শতাব্দীর ভারতীয় নারী শিল্পী
তামিলনাড়ুর নারী শিল্পী
চেন্নাইয়ের চিত্রনাট্যকার
ভারতীয় নারী চিত্রনাট্যকার
তামিল চিত্রনাট্যকার
২১শ শতাব্দীর ভারতীয় ব্যক্তি
ভারতীয় নারী চলচ্চিত্র পরিচালক
চেন্নাইয়ের চলচ্চিত্র পরিচালক
জীবিত ব্যক্তি
১৯৭৮-এ জন্ম
পূর্ণ বিনিময়যোগ্যতা (অর্থনীতি)

অর্থনীতি ও আইনের আলোচনায় পূর্ণ বিনিময়যোগ্যতা (ইংরেজি fungibility) বলতে কোনও পণ্য বা দ্রব্যের সেই ধর্মকে বোঝায়, যার কারণে পণ্যটির একটি স্বতন্ত্র একককে ঐ একই পণ্যের আরেকটি একক দ্বারা তাৎক্ষণিকভাবে সম্পূর্ণরূপে বিনিময় তথা অদল-বদল করা যায়। যে পণ্য এই ধর্মটি প্রদর্শন করে, তাকে পূর্ণ-বিনিমেয় পণ্যদ্রব্য (fungible good) বলে। আইনি পরিভাষায় এই ধর্মটি এই ধরনের দ্রব্যের উপরে আইনি অধিকারসমূহ (যেমন মালিকা এবং চুক্তির অধীনে পণ্য পাবার অধিকার) কীভাবে প্রযুক্ত হবে, তার উপর প্রভাব ফেলে। পূর্ণ-বিনিমেয় দ্রব্যগুলির একটিকে অপরটি দ্বারা প্রতিস্থাপন বা অদল-বদল করা সম্ভব। যেমন একটি ১০০ টাকার নোটকে সম্পূর্ণরূপে বিশটি ৫ টাকার নোট দ্বারা বদল করা সম্ভব, কারণ টাকা এক ধরনের পূর্ণ-বিনিমেয় দ্রব্য। অবিনিমেয় (non-fungible) পণ্যদ্রব্যগুলিকে এভাবে প্রতিস্থাপন করা যায় না।  

অর্থনীতির প্রাথমিক খাতের (খনি, নিষ্কাশন, কৃষি, ইত্যাদি) যেসব প্রাথমিক কিংবা স্বল্প-প্রক্রিয়াজাত পণ্য পূর্ণ-বিনিমেয় ধরনের, সেগুলিকেও পূর্ণ-বিনিমেয় পণ্য (ইংরেজি commodity) বলা হয় এবং পূর্ণ-বিনিমেয় পণ্যের বাজারে এগুলিকে ক্রয়বিক্রয় করা হয়। পণ্যের পূর্ণ বিনিময়যোগ্যতার কারণে এই বাজারগুলি সক্রিয় ও তরল থাকে। যেমন সোনাকে সাধারণত পূর্ণ-বিনিমেয় পণ্যদ্রব্য হিসেবে গণ্য করা হয়, কেননা সোনা কী আকারে আছে (পয়সা নাকি পিণ্ড), বা কোন অবস্থাতে আছে, তার উপরে সোনার মূল্য নির্ভর করে না।  তবে সোনার তৈরি কোনও বিশিষ্ট স্বতন্ত্র বস্তু যেমন মূর্তি একই ওজনের সোনার তৈরি অন্য কোনও কিছুর সাথে পূর্ণ-বিনিমেয় হিসেবে সাধারণত গণ্য হয় না। এছাড়া মূল্যবান ধাতু এবং একই গুণমান-মাত্রার খনিজ তেলকেও পূর্ণ-বিনিমেয় ধরা হয়। অন্যান্য ক্ষেত্রে পূর্ণ বিনিময়যোগ্যতার আইনি স্বীকৃতি সীমিত, এমনকি একই আদল (মডেল) ও বৈশিষ্ট্যবিশিষ্ট দুইটি নতুন মোটরগাড়িকে একে অপরের সাথে পূর্ণ-বিনিমেয় হিসেবে আইনে গণ্য করা হয় না।  

অনেক আর্থিক দলিল যেমন অংশপত্র (শেয়ার), ঋণপত্র (বন্ড) ও মুদ্রা (টাকা) পূর্ণ-বিনিমেয় হিসেবে পরিগণিত হয়।  

পূর্ণ বিনিময়যোগ্যতা কথাটি দিয়ে কেবলমাত্র একই পণ্যের একটি এককের সাথে অন্যান্য এককের সমতুল্যতা (equivalence) ও পার্থক্যের অনুপস্থিতিকে (indistinguishability) নির্দেশ করা হয়। এক ধরনের পণ্য কত সহজে আরেক ধরনের পণ্যের সাথে বিনিময় করা যায়, সে ব্যাপারটির সাথে এই পরিভাষার কোনও সম্পর্ক নেই।

আরও দেখুন
মুদ্রা 
বিকল্প পণ্য 
বিনিমেয় যন্ত্রাংশ

তথ্যসূত্র

আরও দেখুন
 

পূর্ণ-বিনিমেয় পণ্য
সুপ্রিয়া কুমারী

সুপ্রিয়া কুমারী একজন ভারতীয় অভিনেত্রী। তিনি ভারতীয় টেলিভিশন সিরিজ বইরি পিয়া, লুটেরি দুল্হন, অনুদামিনী এবং সংস্কার - ধরোহর আপন কি ইত্যাদি ধারাবাহিকে তার অভিনয়ের জন্য পরিচিত।  তিনি হিন্দি ছবি ইক্কিস তোঁপো কি সালামিতেও অভিনয় করেছেন।

জীবনের প্রথমার্ধ 
তিনি রাঁচি শহরে জন্মগ্রহণ করেন। তার বাবা সরকারি চাকরি করেন। তার মা একজন গৃহিণী। তিনি এসএস ডোরোন্ডা গার্লস হাই স্কুলে পড়াশোনা করেছেন এবং রাঁচির সেন্ট জেভিয়ার্স কলেজ থেকে স্নাতক ডিগ্রী সম্পন্ন করেছেন। তিনি দূরদর্শন চ্যানেলে শিশু শিল্পী এবং নৃত্যশিল্পী হিসেবে কাজ করেছিলেন। তিনি কত্থক নৃত্যে প্রশিক্ষণ নিয়েছেন।

কর্মজীবন 
তিনি ঝাড়খণ্ডে নাগপুরী এবং খোর্থা অ্যালবামে অভিনয়ের মাধ্যমে কাজ শুরু করেন। তার অভিনীত বেশ কিছু অ্যালবাম হিট হয়েছিল।  তিনি ৫০টিরও বেশি সংগীত অ্যালবামে কাজ করেছেন। ২০০৫ সালে, তিনি নাগপুরি চলচ্চিত্র আওয়ারা তোরে প্যায়ার মে -তে অভিনয় করেন।  ২০০৯ সালে তিনি ভারতীয় হিন্দি টেলিভিশন সিরিজ আগলে জনম মোহে বিটিয়া হি কি জো -তে অভিনয় করেছিলেন, যা জি টিভিতে সম্প্রচারিত হত। এরপর তিনি কালারস চ্যানেলের বৈরি পিয়া ধারাবাহিকে আমোলি চরিত্রে অভিনয় করেন। এরপর তিনি লুটেরি দুলহান, অনুদামিনী এবং মেরে সাঁই - শ্রদ্ধা আউর সবুরি -এর মতো অন্যান্য অনেক সিরিয়ালে প্রধান চরিত্রে অভিনয় করেছেন। এছাড়াও তিনি কিছু হিন্দি চলচ্চিত্র, যেমন জিন্দেগি ৫০ ৫০ এবং ইক্কিস তোঁপো কি সালামি ইত্যাদি সিনেমাতে প্রধান চরিত্রে অভিনয় করেছেন। সুপ্রিয়া ওয়েব অনুষ্ঠান ছোটকি ছাটঙ্কিতেও অভিনয় করেছেন।

টেলিভিশন

চলচ্চিত্র তালিকা

তথ্যসূত্র 

জন্মের বছর অনুপস্থিত (জীবিত ব্যক্তি)
ভারতীয় আপাতবাস্তব টেলিভিশন অনুষ্ঠানে অংশগ্রহণকারী
ভারতীয় টেলিভিশন অভিনেত্রী
জীবিত ব্যক্তি
লেসবিয়ান নিশ্চিহ্নকারী

লেসবিয়ান নিশ্চিহ্নকারী হল লেসবিয়ানফোবিয়ার একটি প্রকার, যেখানে ইতিহাস, শিক্ষা, সংবাদমাধ্যম এবং অন্যান্য প্রাথমিক উৎস থেকে লেসবিয়ান নারী বা সম্পর্কের প্রমাণ উপেক্ষা, অপসারণ, মিথ্যা প্রমাণ বা পুনঃব্যাখ্যা করার প্রবণতাকে থাকে। লেসবিয়ান নিশ্চিহ্নকারী বলতে এমন ঘটনাগুলিকেও বোঝায় যেখানে নারীবাদী গোষ্ঠীর মধ্যে অথবা এলজিবিটিকিউ সম্প্রদায়ের মধ্যে লেসবিয়ান বিষয়, সক্রিয়তা এবং পরিচয়কে গুরুত্বহীন বা উপেক্ষা করা হয়।

বিজ্ঞাপনে 
স্ট্যানফোর্ড বিশ্ববিদ্যালয়ের ক্লেম্যান ইনস্টিটিউট ফর জেণ্ডার রিসার্চের মার্সি বিয়ানকো বলেন যে বিজ্ঞাপনে লেসবিয়ানদের নিশ্চিহ্নকরণ ঘটে। বিজ্ঞাপনদাতারা যখন এলজিবিটি দর্শকদের জন্য পণ্যের প্রচার করে তখন তারা লেসবিয়ানদের লক্ষ্যের মধ্যে আনে না। উদাহরণ হিসেবে, তিনি আফটারএলেন-(২০০২ সালে প্রতিষ্ঠিত একটি আমেরিকান সংস্কৃতি ওয়েবসাইট, যেখানে লেসবিয়ান এবং উভকামী নারী সম্প্রদায়ের আগ্রহের বিনোদন, সাক্ষাৎকার, পর্যালোচনা এবং খবরের উপর জোর ছিল)-এর পতনের কথা উল্লেখ করেছেন, তিনি বলেছেন বিজ্ঞাপনদাতাদের অভাবের কারণে এটি ঘটেছে। আফটারএলেনের প্রাক্তন প্রধান সম্পাদক, কারমান ক্রেগলো, বলেছেন যে বিজ্ঞাপনদাতারা লেসবিয়ানদের নারী হিসেবে ভাবেন না, এবং ট্রিশ বেণ্ডিক্স পর্যবেক্ষণ করেছেন যে, ধরে নেওয়া হয় লেসবিয়ানরা সমকামী যেকোনো কিছু পছন্দ করে, এমনকি যদি তা পুরুষ-কেন্দ্রিকও হয়।

ইতিহাসে 
সাংবাদিক এবং লেখিকা ভিক্টোরিয়া ব্রাউনওয়ার্থ লিখেছেন যে ঐতিহাসিক রেকর্ড থেকে লেসবিয়ান যৌনতা মুছে ফেলা "সমস্ত স্বায়ত্তশাসিত মহিলা যৌনতা মুছে ফেলার অনুরূপ: নারীর যৌন আকাঙ্ক্ষা সর্বদা পুরুষ দৃষ্টিভঙ্গির গঠন এবং পরিধির মধ্যে দেখা, আলোচনা এবং চিত্রিত করা হয়েছে।" মাঝে মাঝে, যখন এলজিবিটি সংগঠনগুলি লেসবিয়ানদের অবদানকে স্বীকৃতি দিতে পারেনা, তখন লেসবিয়ানদের মুছে ফেলা সম্ভব হয়। উদাহরণস্বরূপ ২০১৮ সালে, স্টোনওয়াল দাঙ্গা সম্পর্কে একটি বিবৃতিতে মার্কিন জাতীয় লেসবিয়ান অধিকার কেন্দ্র এই বিদ্রোহে স্টর্মে ডিলারভেরির জড়িত থাকার কথা স্বীকার করেনি।

১৯১৬ সালে, ব্রিটিশ শাসনের বিরুদ্ধে আয়ারল্যান্ডে ইস্টার বিদ্রোহে অনেক লেসবিয়ান অংশগ্রহণ করেছিলেন, যার মধ্যে ছিলেন ক্যাথলিন লিন, ম্যাডেলিন ফ্রেঞ্চ-মুলেন, মার্গারেট স্কিনিডার, এলিজাবেথ ও'ফেরেল এবং জুলিয়া গ্রেনান। তাঁদের অবদান এবং যৌনতা দীর্ঘদিন ধরে উপেক্ষা করা হয়েছিল অথবা দেখেও দেখা হয়নি। ইউনিভার্সিটি কলেজ ডাবলিনের মেরি ম্যাকঅলিফ উল্লেখ করেছেন যে, বছরের পর বছর ধরে, জীবনীকাররা লিন এবং ফ্রেঞ্চ-মুলেনকে দম্পতি হিসেবে বর্ণনা করার ধারণার "প্রতিরোধী" ছিলেন, যদিও এটি যে সত্য ছিল তা প্রমাণিত।

মার্কিন যুক্তরাষ্ট্রে, ক্যাথি কোজাচেঙ্কো ১৯৭৪ সালে নির্বাচনে জয়ী প্রকাশ্যে প্রথম সমকামী রাজনৈতিক প্রার্থী হয়েছিলেন। তবে, এলজিবিটি ইতিহাসে এই কৃতিত্বের অধিকারী ভুলভাবে সান ফ্রান্সিসকোর রাজনীতিবিদ হার্ভে মিল্ক-কে করা হয়েছিল।

আরও দেখুন 

 উভকামী মুছে ফেলা
 লেসবিয়ান অ্যাভেঞ্জার্স
 লেসবোফোবিয়া
 কুইয়ার ইরেজার
 স্ট্রেটওয়াশিং

মন্তব্য

তথ্যসূত্র 

লেসবিয়ান ইতিহাস
ক্যাথি কোজাচেঙ্কো

ক্যাথি কোজাচেঙ্কো (জন্ম ১৯৫৩) একজন আমেরিকান রাজনীতিবিদ যিনি মার্কিন যুক্তরাষ্ট্রে রাজনৈতিক পদে সফলভাবে প্রতিদ্বন্দ্বিতা করা প্রথম প্রকাশ্য এলজিবিটি প্রার্থী ছিলেন। কোজাচেঙ্কো স্থানীয়, বামপন্থী তৃতীয় দল হিউম্যান রাইটস পার্টি (এইচআরপি)-র টিকিটে প্রতিদ্বন্দ্বিতা করেছিলেন, তাঁর দল ইতিমধ্যেই ১৯৭২ সালে মিশিগানের অ্যান আর্বার থেকে দুটি কাউন্সিল আসন জিতে সফল হয়েছিল।

জীবনী 
ভার্জিনিয়ার আলেকজান্দ্রিয়ায় জন্মগ্রহণকারী কোজাচেঙ্কো তাঁর যৌবনকালে ঘুরে বেড়াতেন। ওহাইওর টলেডো থেকে, তিনি অবশেষে মিশিগানের প্লাইমাউথে এসে পৌঁছোন। তিনি ১৯৭০-এর দশকের গোড়ার দিকে হিউম্যান রাইটস পার্টিতে (এইচআরপি) যোগদান করেন। কোজাচেঙ্কো ইউক্রেনীয় বংশোদ্ভূত।

কোজাচেঙ্কো মিশিগান বিশ্ববিদ্যালয়ের একজন বহির্মুখী ছাত্রী ছিলেন, সেখানে তিনি তাঁর প্রগতিশীল কর্মসূচির জন্য সমর্থন পেয়েছিলেন। এর মধ্যে ছিল অল্প পরিমাণে গাঁজা রাখার জন্য মাত্র পাঁচ ডলার জরিমানা। তাঁর দলীয় মঞ্চের আরেকটি বিবৃতি অনুযায়ী "একজন বাড়িওয়ালা একটি ভবনের ভাড়া থেকে কতটা লাভ করতে পারেন তার সর্বোচ্চ সীমা" বেঁধে দেওয়া হয়েছিল। 

শুধুমাত্র একজন উদারপন্থী ডেমোক্র্যাটের বিরুদ্ধে প্রতিদ্বন্দ্বিতা করে, ২১ বছর বয়সী কোজাচেঙ্কো ১৯৭৪ সালের ২রা এপ্রিল তারিখে অ্যান আর্বার সিটি কাউন্সিলে নির্বাচিত হন। তিনি "শহরের দ্বিতীয় ওয়ার্ডের প্রতিনিধিত্বকারী আসনটি বাহান্ন ভোটে" জেতেন।

সিটি কাউন্সিলে কোজাচেঙ্কোর এইচআরপি দলের পূর্বসূরী, ন্যান্সি ওয়েচসলার এবং জেরি ডিগ্রিক, উভয়ই সিটি কাউন্সিলে তাঁদের প্রথম এবং একমাত্র মেয়াদে কামিং আউট (নিজের যৌন অভিমুখিতার কথা জনসম্মুক্ষে স্বীকার করা বা আত্মপ্রকাশ করাকে বোঝায়) করেছিলেন, এইভাবে তাঁরা মার্কিন যুক্তরাষ্ট্রে প্রথম প্রকাশ্য এলজিবিটি পাবলিক-অফিস হোল্ডার হয়েছিলেন; তবে, ওয়েচসলার বা ডিগ্রিক কেউই প্রতিদ্বন্দ্বিতার সময় প্রকাশ্যে লেসবিয়ান / সমকামী ব্যক্তি হিসাবে নিজেদের প্রকাশ করেননি।

অ্যান আর্বার শহর প্রাক্তন সিটি কাউন্সিল সদস্যের সম্মানে সিটি হলের সামনে একটি মূর্তি স্থাপনের পরিকল্পনা করে। এটি ২০২৪ সালে, তাঁর নির্বাচনের ৫০তম বার্ষিকীতে উৎসর্গ করা হবে বলে অনুমান করা হচ্ছে।

তথ্যসূত্র 

১৯৫৩-এ জন্ম
২১শ শতাব্দীর মার্কিন নারী
মিশিগান বিশ্ববিদ্যালয়ের প্রাক্তন শিক্ষার্থী
ইউক্রেনীয় বংশোদ্ভূত মার্কিন ব্যক্তি
মার্কিন যুক্তরাষ্ট্রের এলজিবিটিকিউ অধিকার কর্মী
মার্কিন লেসবিয়ান রাজনীতিবিদ
২০শ শতাব্দীর মার্কিন নারী রাজনীতিবিদ
জীবিত ব্যক্তি
ললিতা ভকিল

ললিতা ভকিল একজন ভারতীয় সূচিকর্ম শিল্পী, তিনি হিমাচল প্রদেশের চাম্বা জেলার ঐতিহ্যবাহী রুমাল সূচিকর্ম চাম্বা রুমালের সংরক্ষণ এবং প্রচারে অবদান রাখার জন্য পরিচিত।

শিল্পকলায় অবদানের জন্য ভারত সরকার ২০২২ সালে ললিতা ভকিলকে পদ্মশ্রী সম্মান প্রদান করে। ২০১৮ সালে তিনি নারী শক্তি পুরস্কারেও সম্মানিত হয়েছিলেন।

জীবন 
পনেরো বছর বয়সে ললিতা ভকিলের বিয়ে হয়েছিল। চাম্বা রুমালের নকশা তৈরির ক্ষেত্রে তাঁর প্রতিভা তার শ্বশুরের চোখে পড়েছিল এবং তিনি এই প্রতিভাকে স্বীকৃতি দিয়ে স্থানীয় মেয়েদের এবং মহিলাদের এই শিল্পে প্রশিক্ষণ দেওয়ার জন্য তাঁকে উৎসাহিত করেছিলেন।

কর্মজীবন 
গত পঞ্চাশ বছর ধরে, ললিতা ভকিল চাম্বা রুমালের প্রচার ও সংরক্ষণের জন্য কাজ করে আসছেন। তিনি তাঁর কাজ প্রদর্শন এবং এই ঐতিহ্যবাহী সূচিকর্মের উপর কর্মশালা পরিচালনা করার জন্য ভারতে ও বিদেশে ব্যাপক ভ্রমণ করেছেন।

ললিতা ভকিল প্রায়শই চাম্বা রুমালের নকশা নিয়ে পরীক্ষা-নিরীক্ষা করেছেন। তিনিই প্রথম মহিলা যিনি বড় আকারের রুমাল তৈরির জন্য সূচিকর্মে রেশমের ব্যবহার করেছিলেন। এছাড়াও, তিনি শাড়ি, শাল, ওড়না এবং স্টোল ইত্যাদির পাশাপাশি মাল্টি-প্যানেল সেটের নকশা তৈরি করেছেন।

পুরস্কার এবং স্বীকৃতি 

 ২০০৯ : শিল্প গুরু
 ২০১৭ : নারী শক্তি পুরস্কার
 ২০২২ : পদ্মশ্রী

তথ্যসূত্র 

জন্মের বছর অনুপস্থিত (জীবিত ব্যক্তি)
২০ শতকের বয়নশিল্পী
২১শ শতাব্দীর ভারতীয় নারী শিল্পী
২০শ শতাব্দীর ভারতীয় নারী শিল্পী
জীবিত ব্যক্তি
শিল্পকলায় পদ্মশ্রী প্রাপক
সত্যেন বসু

সত্যেন বসু (২২ জানুয়ারি ১৯১৬ – ৯ জুন ১৯৯৩) ছিলেন ভারতের একজন চলচ্চিত্র পরিচালক। তিনি বাংলা এবং হিন্দি উভয় ভাষার চলচ্চিত্র পরিচালনা করেছেন। তাঁর সবচেয়ে উল্লেখযোগ্য চলচ্চিত্রগুলির মধ্যে রয়েছে রাত অউর দিন, চলতি কা নাম গাড়ি, দোস্তী, এবং জাগৃতি। ১৯৫৬ সালে জাগৃতি চলচ্চিত্রের জন্য ফিল্মফেয়ার শ্রেষ্ঠ চলচ্চিত্র পুরস্কার এবং ১৯৬৪ সালে দোস্তী চলচ্চিত্রের জন্য একই পুরস্কার লাভ করে।

বসু চলচ্চিত্রের মধ্যে কোনও আনুষ্ঠানিক প্রশিক্ষণ ছাড়াই অফবিট প্রথম চলচ্চিত্র পরিবর্তন (১৯৪৯) দিয়ে খ্যাতি অর্জন করেছিলেন। তিনি ১৯৫৪ সালে হিন্দিতে বাংলা চলচ্চিত্র জাগৃতি নামে পুনর্নির্মাণ করেন।

চলচ্চিত্র

তথ্যসূত্র

বহিঃসংযোগ
 

বাঙালি চলচ্চিত্র পরিচালক
হিন্দি ভাষার চলচ্চিত্র পরিচালক
কলকাতার চলচ্চিত্র পরিচালক
১৯১৬-এ জন্ম
১৯৯৩-এ মৃত্যু
মালয়ালম চলচ্চিত্র পরিচালক
কলকাতার চিত্রনাট্যকার
হিন্দি চিত্রনাট্যকার
২০শ শতাব্দীর ভারতীয় নাট্যকার
২০শ শতাব্দীর ভারতীয় চিত্রনাট্যকার
সুতন্বীএমজে

সুতন্বীএমজে হলো বিজয় কিবোর্ডের জন্য ১৯৮৮ সালে তৈরিকৃত অ্যাস্কিভিত্তিক একটি মুদ্রাক্ষর-ছাঁদ তথা ফন্ট। ৩০০টি বাংলা মুদ্রাক্ষর-ছাঁদের মধ্যে অন্যতম এই ছাঁদ সরল বৈশিষ্ট্য ও পঠনযোগ্যতার জন্য পরিচিত। তবে ইউনিকোডের জন্য এটি অনুপযুক্ত। এটি আনন্দ ও সুনন্দা ফন্টের উত্তরসূরি। আনন্দ কম্পিউটার্সের তৈরিকৃত ছাঁদের মধ্যে এটি সবচেয়ে বহুল ব্যবহৃত। এর নামের "সুতন্বী" শব্দটি নেওয়া হয়েছে আনন্দ কম্পিউটার্সের মোস্তফা জব্বারের মেয়ের নাম সুনন্দা শারমিন তন্বী থেকে, অন্যদিকে "এমজে" এসেছে মোস্তফা জব্বারের নামের ইংরেজি আদ্যাক্ষর "MJ" থেকে।

তথ্যসূত্র

বাংলা মুদ্রাক্ষর-ছাঁদ
১৯৮৮-এ প্রবর্তিত মুদ্রাক্ষর-ছাঁদ ও ফন্ট
এ নাইট অব নোয়িং নাথিং

এ নাইট অব নোয়িং নাথিং  ২০২১ সালের পায়েল কাপাডিয়া পরিচালিত একটি তথ্যচিত্র চলচ্চিত্র। ভারতের বিশ্ববিদ্যালয়ে ছাত্র জীবনের অন্বেষণ, চলচ্চিত্রটি ফিল্ম অ্যান্ড টেলিভিশন ইনস্টিটিউট অফ ইন্ডিয়ার একজন ছাত্রী এল.-এর লেখা চিঠির উপর ভিত্তি করে নির্মিত। যেটি তার বিচ্ছিন্ন প্রেমিককে লেখা হয়েছিল, যখন তারা আলাদা হয়ে যায় যখন তাকে চলচ্চিত্র বিদ্যালয় ছেড়ে দিতে বাধ্য করা হয় এবং এল.-এর সাথে সম্পর্ক চালিয়ে যাওয়ার জন্য তার পরিবার থেকে অনুমতি পায়নি, কারণ সে একই বর্ণের নয়।

চলচ্চিত্রটি ২০২১ সালের কান চলচ্চিত্র উৎসবে ডিরেক্টরস ফোর্টনাইট স্ট্রিমে প্রিমিয়ার হয়েছিলো, যেখানে এটিকে সেরা তথ্যচিত্রের জন্য ল'ওইল ডি'অর পুরস্কারের বিজয়ী হিসেবে ঘোষণা করা হয়েছিলো। পরবর্তীতে এটি ২০২১ সালে টরন্টো আন্তর্জাতিক চলচ্চিত্র উৎসবে প্রদর্শিত হয়। যেখানে এটি অ্যামপ্লিফাই ভয়েসেস পুরস্কারে অন্যতম বিজয়ী ছিল।

চলচ্চিত্রটি বাণিজ্যিক বিতরণের জন্য স্কয়ার আইজ কর্তৃক গ্রহণযোগ্যতা লাভ করে।

মুক্তি 
এ নাইট অব নোয়িং নাথিং ২০২১ কান চলচ্চিত্র উৎসবের ডিরেক্টরস ফোর্টনাইট বিভাগে প্রিমিয়ার হয়। এটি ২৬তম বুসান আন্তর্জাতিক চলচ্চিত্র উৎসব-এও প্রদর্শিত হয় এবং ২০২১ সালের অক্টোবর মাসে ‘ওয়াইড অ্যাঙ্গেল’ বিভাগের ‘বুসান সিনেফাইল অ্যাওয়ার্ড’-এর জন্য মনোনীত হয়।

প্রতিক্রিয়া

সমালোচকদের প্রতিক্রিয়া 
রটেন টম্যাটোস-এ, এই প্রামাণ্যচিত্রটি ২৪টি পর্যালোচনার ভিত্তিতে ৯৬% অনুমোদনের হার ধরে রেখেছে, যার গড় রেটিং ৮/১০।

পুরস্কার ও মনোনয়ন

তথ্যসূত্র

বহিঃসংযোগ 
 

২০২১-এর তথ্যচিত্র চলচ্চিত্র
পায়েল কাপাডিয়া পরিচালিত চলচ্চিত্র
২০২১-এর চলচ্চিত্র
আহোতি - ইসরায়েলের মহিলাদের জন্য

আহোতি – ইসরায়েলের নারীদের জন্য (হিব্রুতে: , "আহোতি" নামে পরিচিত) একটি নারীবাদী সামাজিক আন্দোলন, যা মিজরাহি নারীবাদী নীতির উপর ভিত্তি করে প্রতিষ্ঠিত হয়েছে। এই আন্দোলন অর্থনৈতিক ন্যায়বিচার, সামাজিক ন্যায়বিচার ও সাংস্কৃতিক ন্যায়বিচার প্রচারের জন্য কাজ করে এবং ইসরায়েলের নিম্ন-আয়ের নারীদের ক্ষমতায়ন ও সংহতি তৈরি করতে সহায়তা করে।

ইতিহাস 
আহোতি আন্দোলন আনুষ্ঠানিকভাবে ২০০০ সালে প্রতিষ্ঠিত হয়, যার প্রতিষ্ঠাতারা ছিলেন হেনরিয়েট দাহান কালেভ, ভিকি শিরান, নেতা আমর এবং শুলা কেশত, যিনি বর্তমানে সংস্থার নির্বাহী পরিচালক।

এই আন্দোলন মিজরাহি নারীবাদ নীতির উপর ভিত্তি করে প্রতিষ্ঠিত হয়েছিল এবং ধারণা করা হয় যে ইসরায়েলের বেশিরভাগ নারীবাদী সংগঠন আশকেনাজি নারীদের দ্বারা পরিচালিত, যারা মূলত মধ্য ও উচ্চবিত্ত, শিক্ষিত এবং দেশের কেন্দ্রীয় অঞ্চলে বসবাসকারী। এই সংগঠনগুলোর কাজ মূলত তাদের নিজস্ব স্বার্থ সংশ্লিষ্ট বিষয়গুলোর দিকে মনোযোগী ছিল।

আন্দোলনটি ২০০৩ সালে ভিকি নাফো এবং একক মায়েদের আন্দোলনে অংশগ্রহণ করে, যা শিশুভাতা কাটা বন্ধের জন্য পরিচালিত হয়েছিল।

আহোতি হাউস 
এই আন্দোলনের সদর দফতর তেল আবিবের নেভে শানান পাড়ায় অবস্থিত, যা একটি সাংস্কৃতিক ও কমিউনিটি কেন্দ্র হিসেবে কাজ করে। এটি তথ্যকেন্দ্র, পরামর্শ সেবা, শিল্প প্রদর্শনী, বক্তৃতা, কর্মশালা ও বিভিন্ন কোর্স পরিচালনা করে।

কর্মীরা 
অভিনেত্রী এবং পরিচালক রনিত এলকাবেটজ ২০১৬ সালে মৃত্যুর আগ পর্যন্ত আহোতির সভাপতি ছিলেন। শুলা কেশত সংস্থার নির্বাহী পরিচালক হিসেবে দায়িত্ব পালন করছেন।

তথ্যসূত্র

বহি:সংযোগ লিঙ্ক 

ইসরায়েলের নারীবাদী সংগঠন
মিজরাহি নারীবাদ
২০০০-এ ইসরায়েলে প্রতিষ্ঠিত
দক্ষিণবঙ্গ (বাংলাদেশ)

দক্ষিণবঙ্গ বাংলাদেশ দক্ষিণ দিকে অবস্থিত একটি ভৌগোলিক অঞ্চল। দক্ষিণাঞ্চলের খুলনা বিভাগ, ফরিদপুর বিভাগ ও বরিশাল বিভাগকে একত্রে বলা হয় দক্ষিণবঙ্গ। প্রাচীন বঙ্গ রাজ্যের ভৌগোলিক নাম দক্ষিণবঙ্গ থেকেই এই নামের ব্যবহার করা হয়।

ভূগোল 
দক্ষিণবঙ্গের পশ্চিম দিকে ভারতের পশ্চিমবঙ্গ রাজ্যের প্রেসিডেন্সি বিভাগ ও উত্তর দিকে রাজশাহী বিভাগ (উত্তরবঙ্গ) অবস্থিত।

তথ্যসূত্র 

বাংলাদেশ
বাংলাদেশের ভূগোল